Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 376/12/8802	Košice I, 4.12.2012
EEČ : 2-63-163-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v Košiciach dňa 26.06.2012 okolo 16.00 hod. prechovával u seba v celofánovom sáčku o rozmere 6x6 cm, sušené konope (marihuana) o celkovej hmotnosti 300 mg, ktoré obsahovalo viac ako 10 mg účinnej látky THC a z uvedeného množstva by bolo možné pripraviť jednu obvykle jednorázovú  dávku drogy, pričom rastliny rodu Canabis (konope) sú zaradené v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a účinná látka tetrahydrokanabinol (THC) do I. skupiny psychotropných látok.
	Podľa § 216 ods. 2 Trestného poriadku obvinenému XXXXX stanovujem skúšobnú dobu v trvaní 1 roka, pričom táto začína plynúť dňom právoplatnosti tohto rozhodnutia a súčasne ukladám obmedzenie spočívajúce v zákaze používania návykových látok,  iných ako alkoholických nápojov.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	obmedzenie spočívajúce v  zákaze používania návykových látok iných ako alkoholických nápojov
Odôvodnenie:
Uznesením povereného príslušníka Obvodného oddelenia  PZ v XXXXX - XXXXX zo dňa 26.06.2012 bolo začaté trestné stíhanie a uznesením zo dňa 04.09.2012 vznesené obvinenie XXXXX pre prečin nedovolenej výroby omamných  a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.
 Dňa 26.06.2012 pri výsluchu pred povereným príslušníkom spáchanie skutku priznal, tento oľutoval a dňa 09.11.2012 dal výslovný súhlas k tomu, aby trestné stíhanie proti nemu bolo podmienečne zastavené.
V súlade s priznaním obvineného je zápisnica o vydaní veci (čl. 36) z ktorej vyplýva, že obvinený hliadke PZ vydal igelitový sáčok s obsahom neznámej sušiny.
Zo záverov znaleckého posudku Krajského expertízneho ústavu PZ, odboru prírodovedného skúmania a kriminalistickej identifikácie XXXXX vyplýva, že sáčok predložený na skúmanie obsahoval sušené konope (marihuanu) o hmotnosti 300 mg. Toto množstvo obsahovalo viac ako 10 mg účinnej látky THC a zodpovedalo minimálne jednej obvykle jednorázovej dávke drogy.
Predložené konope s hmotnosťou 300 mg a obsahom viac ako 10 mg účinnej látky THC je spôsobilé po aplikovaní ovplyvniť psychiku užívateľa.
Obvinený XXXXX doposiaľ nebol súdne trestaný. 
S poukazom na všetky uvedené skutočnosti, keďže zákon pre horeuvedený trestný čin stanovuje trest odňatia slobody, ktorého horná hranica  neprevyšuje 5 rokov, obvinený dal súhlas na podmienečné zastavenie trestného stíhania, k trestnému činu sa priznal, tento oľutoval a vzhľadom na osobu páchateľa a na okolnosti skutku, považujem rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné.
Podľa § 216 ods. 2 Trestného poriadku bola obvinenému určená skúšobná doba v trvaní 1 roka a uložené obmedzenie spočívajúce v zákaze používania návykových látok, iných ako alkoholických látok.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Albína Grandelisová
prokurátorka